Държавен вестник, бр. 93, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  93
§ 17. В чл. 62 се правят следните изменения 
и допълнения: 
1. Създава се нова ал. 3:
„(3) Междуведомствената комисия може да 
забрани с мотивирано решение използването на 
генерално разрешение на Съюза за износ съгласно 
чл. 9, параграф 1 от Регламент (ЕО) № 428/2009 
от лица по чл. 37, ал. 1 в случаите, посочени в 
ал. 1, т. 1 – 4, и/или когато е налице риск от 
неизпълнение на разпоредбите на този закон.“
2. Досегашната ал. 3 става ал. 4 и се из­
меня така:
„(4) Наложените ограничения в обхвата по 
ал. 1 и 3 се отменят, в случай че обстоятел­
ствата, послужили за налагането им, отпаднат.“
§ 18. В чл. 64, ал. 9 думите „61 и 63“ се 
заменят с „61, 62 и 63“.
§ 19. В чл. 73 в текста преди т. 1 след думата 
„справки“ се добавя „или предоставят неверни 
и/или непълни такива“.
Законът е приет от 41-ото Народно събрание 
на 14 ноември 2012 г. и е подпечатан с офици­
алния печат на Народното събрание.
Председател на Народното събрание:
Цецка Цачева
10616
РЕШЕНИЕ
във връзка с разискванията по питането на 
народния представител Димчо Михалевски към 
министъра на земеделието и храните Мирослав 
Найденов относно дългосрочната политика на 
правителството за гарантиране на населението 
на достъпна дървесина за огрев
Народното събрание на основание чл. 90, 
ал. 2 от Конституцията на Република България 
и чл. 92, ал. 1 от Правилника за организацията 
и дейността на Народното събрание
Р Е Ш И :
1. Подкрепя политиката и действията на 
правителството, свързани с осигуряване на дърва 
за огрев за населението, съгласно действащата 
нормативна уредба.
2. Министерството на земеделието и храните 
на шестмесечие да изготвя анализ на цените на 
дървата за огрев и на реализираните директни 
продажби на физически лица, който да бъде 
публикуван на електронната страница на ми­
нистерството.
3. Министерството на земеделието и храните 
да гарантира изпълнението на горскостопан­
ските планове, за да се осигури задоволяване 
на потреблението от дървесина.
Решението е прието от 41-ото Народно съб­
рание на 16 ноември 2012 г. и е подпечатано 
с официалния печат на Народното събрание.
Председател на Народното събрание:
Цецка Цачева
10662
РЕШЕНИЕ
за откриване на нова процедура за избор на 
съдия в Конституционния съд на Република 
България от квотата на Народното събрание 
през 2012 г.
Народното събрание на основание чл. 86, 
ал. 1 във връзка с чл. 147, ал. 1 от Консти­
туцията на Република България и § 2 от 
допълнителните разпоредби на Правилника 
за организацията и дейността на Народното 
събрание
Р Е Ш И :
1. Отменя Решението на Народното съб­
рание от 31 октомври 2012 г., обнародвано 
в „Държавен вестник“, бр. 85 от 6 ноември 
2012 г., за избор на Венета Петрова Петрова-
Марковска за съдия в Конституционния съд 
на Република България, поради неполагане 
на клетва и невстъпване в длъжност.
2. Открива нова процедура за избор на 
съдия в Конституционния съд на Република 
България от квотата на Народното събрание 
през 2012 г.
Решението е прието от 41-ото Народно съб­
рание на 22 ноември 2012 г. и е подпечатано 
с официалния печат на Народното събрание.
Председател на Народното събрание:
Цецка Цачева
10798
РЕШЕНИЕ
за приемане на Процедурни правила за избор 
на съдия в Конституционния съд на Репуб­
лика България през 2012 г. от квотата на 
Народното събрание
Народното събрание на основание чл. 86, 
ал. 1 от Конституцията на Република Бълга­
рия и § 2 от допълнителните разпоредби на 
Правилника за организацията и дейността на 
Народното събрание
Р Е Ш И :
Приема следните Процедурни правила за 
избор на съдия в Конституционния съд на 
Република България през 2012 г. от квотата 
на Народното събрание:
1. Кандидатите се представят поотделно 
и последователно по азбучен ред съгласно 
приложен списък според личните имена на 
кандидатите от вносител на предложение­
то – до 2 минути.
2. Провеждат се общи разисквания на 
всички кандидатури по реда на Правилника 
за организацията и дейността на Народното 
събрание с възможност за поставяне на въ­
проси към кандидатите.